གོང་བརྗོད་དཔྱད་པ་འདིར་ལྷ་སའི་ནང་འཚོ་བ་རོལ་བཞིན་པ་དང་རོལ་མྱོང་མཁན་ཚོར་ཐུན་མོང་གི་ཚོར་ཤེས་བསྐྱེད་ཐུབ་པར་ང་ལ་ཡིད་ཆེས་ཡོད་ལ་ང་རང་ཉིད་ལའང་དེ་འདྲའི་ཚོར་བ་དྲག་པོ་སྟེར་གྱིན་འདུགགང་ལྟར་ཀྱང་མ་མཐར་དེ་རིང་ང་ཚོས་ད་དུང་མི་གྲངས་ཉིས་བརྒྱ་ལྷག་གིས་ལྷ་སའི་གྲོང་ཁྱེར་ཡོངས་ཀྱི་མཐའ་བསྐོར་ནས་བརྐྱངས་ཕྱག་འཚལ་བའི་གནས་མཇལ་བའི་རུ་དཔུང་དེ་མཐོང་ཐུབ་ཀྱི་ཡོད་ལ།དེ་ནི་ཧ་ཅང་གལ་ཆེན་པོ་དང་གུན་གསབ་ཆེས་དཀོནཔོ་ཞིག་རེད།ད་ལྟ་མཐོང་དཀོན་པོར་གྱུར་བ་ཡིན་ནའང༌།ངས་བསམ་ན་ཁོང་ཚོ་ནི་ལྷ་ས་གྲོང་ཁྱེར་གྱི་འཇའ་ཚོན་ཞིག་ཡིན་ལ་མཁའ་དབྱིངས་ནས་མི་ཡུལ་ལ་རྟོག་སྤྲུལ་གྱི་འཇའ་ཚོན་དེ།ཡུན་ཅིག་ལ་ཤར་ཞིང་ཡལ་བའི་འཇའ་ཚོན་ཞིགཁོང་ཚོ་ལས་ལྷ་ས་དེ་མཐར་ཐུག་ལྷ་ས་ཡིན་པ་རྟོགས་པ་མ་ཟད་ད་དུང་འཇའ་ཚོན་ལྟ་བུའི་མཛེས་སྡུག་རེ་ཤས་གྲོང་ཁྱེར་གྱི་འདུ་འཛིའི་ཟང་ཟིང་ཁྲོད་འཐིམ་ཡོད།